Document ID: 31984L0449

ΟΔΗΓΙΑ ΤΗΣ ΕΠΙΤΡΟΠΗΣ της 25ης Απριλίου 1984 που προσαρμόζει για έκτη φορά στην τεχνική πρόοδο την οδηγία 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύνων ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη για την ίδρυση της Ευρωπαϊκής Οικονομικής Κοινότητας,
την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύνων ουσιών (1), όπως τροποποιήθηκε για έκτη φορά από την οδηγία 79/831/ΕΟΚ του Συμβουλίου (2), και ιδίως τα άρθρα 19, 20 και 21,
Εκτιμώντας:
ότι το άρθρο 3 παράγραφος 1 της οδηγίας 79/831/ΕΟΚ προβλέπει ότι ο προσδιορισμός των φυσικοχημικών ιδιοτήτων, της τοξικότητας και της οικοτοξικότητας των ουσιών και παρασκευασμάτων διενεργείται σύμφωνα με τις μεθόδους που προβλέπονται στο παράρτημα V-
ότι το άρθρο 19 της οδηγίας 79/831/ΕΟΚ της 18ης Σεπτεμβρίου 1979 προβλέπει ότι το παράρτημα V υπάγεται στη διαδικασία της Επιτροπής για την προσαρμογή στην τεχνική πρόοδο και ότι είναι διαίτερα σκόπιμο να ληφθούν υπόψη μέθοδοι που αναγνωρίζονται και συνιστώνται από τους αρμόδιους διεθνείς οργανισμούς, εφόσον υπάρχουν οι συστάσεις αυτές-
ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των επικίνδυνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το κείμενο του παραρτήματος V της οδηγίας 67/548/ΕΟΚ αντικαθίσταται από το κείμενο που ευρίσκεται στο παράρτημα της παρούσας οδηγίας.
Άρθρο 2
Τα κράτη μέλη υιοθετούν και δημοσιεύουν πριν από την 1η Ιουλίου 1985 τις αναγκαίες διατάξεις για να συμμορφωθούν με την οδηγία αυτή και πληροφορούν αμέσως περί τούτου την Επιτροπή. Τα κράτη μέλη εφαρμόζουν τις διατάξεις αυτές το αργότερο από την 1η Ιουλίου 1986.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 25 Απριλίου 1984.

Labels: 12
3
20